CELEX: 31987R0328
Language: el
Date: 1987-02-02 00:00:00
Title: Κανονισμός (ΕΟΚ) αριθ. 328/87 της Επιτροπής της 2ας Φεβρουαρίου 1987 που καθορίζει, για την τρίτη δωδεκάμηνη περίοδο, τα ποσά της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων

Avis juridique important

|

31987R0328

Κανονισμός (ΕΟΚ) αριθ. 328/87 της Επιτροπής της 2ας Φεβρουαρίου 1987 που καθορίζει, για την τρίτη δωδεκάμηνη περίοδο, τα ποσά της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 032 της 03/02/1987 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 328/87 ΤΗΣ ΕΠΙΤΡΟΠΗΣ  της 2ας Φεβρουαρίου 1987  που καθορίζει, για την τρίτη δωδεκάμηνη περίοδο, τα ποσά της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 857/84 του Συμβουλίου της 31ης Μαρτίου 1984 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2316/86 (2), και ιδίως το άρθρο 11 στοιχείο α),  Εκτιμώντας:  ότι το άρθρο 5γ του κανονισμού (ΕΟΚ) αριθ. 804/68 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 231/87 (4), καθιέρωσε εισφορά, την οποία οφείλει κάθε παραγωγός ή αγοραστής γάλακτος ή άλλων γαλακτοκομικών προϊόντων, για τις ποσότητες που υπερβαίνουν μια ετήσια ποσότητα αναφοράς· ότι τα ποσοστά της εισφοράς καθορίζονται στο άρθρο 1 του κανονισμού (ΕΟΚ) αριθ. 857/84·  ότι τα ποσά της εισφοράς πρέπει να καθορίζονται από την Επιτροπή δυνάμει του άρθρου 11 του κανονισμού (ΕΟΚ) αριθ. 857/84,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα ποσά της εισφοράς που αναφέρονται στο άρθρο 1 παράγραφος 1 του κανονισμού (ΕΟΚ) αριθ. 857/84 για την τρίτη δωδεκάμηνη περίοδο καθορίζονται σε:  - 20,88 ECU ανά 100 χιλιόγραμμα γάλακτος και ισοδυνάμου γάλακτος σε περίπτωση εφαρμογής της εναλακτικής λύσης Α,  - 27,84 ECU ανά 100 χιλιόγραμμα γάλακτος και ισοδυνάμου γάλακτος, σε περίπτωση εφαρμογής της εναλακτικής λύσης Β, ή της εναλακτικής λύσης Α, εφόσον οι ποσότητες αναφοράς δίδονται στις ομάδες παραγωγών και στις ενώσεις τους που αναφέρονται στο άρθρο 12 στοιχείο γ),  - 20,88 ECU ανά 100 χιλιόγραμμα γάλακτος και ισοδυνάμου γάλακτος, σε περίπτωση άμεσης πώλησης στην κατανάλωση.  Άρθρο 2  Ο παρών κανονισμός αρχίζει να ισχύει την ημέρα της δημοσίευσης του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Φεβρουαρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 90 της 1. 4. 1984, σ. 13.  (2) ΕΕ αριθ. L 202 της 25. 7. 1986, σ. 3.  (3) ΕΕ αριθ. L 148 της 28. 6. 1968, σ. 13.  (4) ΕΕ αριθ. L 25 της 28. 1. 1987, σ. 3.